Listorik lintrodiksion Kreol Morisien dan lekol | Montray Kréyol
Visites :187,723,715
Visiteurs :6,006,381
Aujourd'hui :5,488
Cette semaine :310,781
LE "REGIME CARIBEEN" DU Dr HENRY JOSEPH SI NECESSAIRE... (1,389)
LE NOUVEAU GOUVERNEMENT FINLANDAIS (699)
"NOU PA NI MISS ! NOU PA NI MINISS !", SE DESOLE TI SONSON (167)
POURQUOI LA FRANCE A TUÉ KADHAFI ? LA VRAIE CAUSE ENFIN RÉVÉLÉE (185,722)
Dimanche, 1 Octobre, 2017 - 10:39
21 Fevriye 2013:
Lansman liv Std 2 Kreol Morisien: Ki pase la? Bann lavantir Vanessa ek Leo par Minis ledikasion Dr. V. Bunwaree a lokazion zourne internasional lang maternel.
Anmemtan, Minis Bunwaree finn lans enn DVD ki regroup enn seri sketch ki bann Profeser Kreol Morisien dan premie batch ki ti forme an 2011 ti fer pandan zot formasion.
7 Fevriye 2013:
Enn nouvo batch 56 stazier demar enn diploma dan MIE pou vinn profeser Kreol Morisien. Se premie batch pre-service ki finn rekrite alafwa par PSC ek par BEC pou vinn bann profeser Kreol Morisien.
1 Fevriye 2013:
Lansman enn senn televizion antierman an Kreol Morisien lor bann program MBC: Senn Kreol.
Zanvie:
Enn deziem batch profeser in-service demar enn program formasion 6 mwa dan MIE pou ansegn Kreol Morisien. Kouma dan batch ki ti swiv formasion Kreol Morisien an 2011, sa bann profeser-la ti deza pe ansegne dan bann klas general purpose.
11 Zanvie 2012:
Enn seremoni ofisiel ki finn organize dan lekol Le Morne GS, an prezans Minis Ledikasion Dr. V. Bunwaree, mark lintrodiksion Kreol Morisien kouma enn lang opsionel dan lekol primer. Plis ki 3000 zelev Std 1 finn inskrir dan klas Kreol Morisien de so premie lane dan lekol.
Video lansman-la
Defimedia 04/5/12 Week-End Scope 5/4/12
Dedimedia 21/1/12 Week-End Scope 26/1/12
Defimedia 14/1/12 Le Mauricien 24/1/12
Defimedia 13/1/12 Le Mauricien 21/1/12
Defimedia 12/1/12 Le Mauricien 15/1/12
Defimedia 11/1/12 Le Mauricien 11/1/12
Le Mauricien 11/1/12
Le Mauricien 07/1/12
13 Septam 2011:
Lansman deziem edision Diksioner Morisien Dr. A. Carpooran an prezans Premie Minis Navin Ramgoolam dan oditorium Octave Wiehé.
Week-End 18/9/11
Le Mauricien 13/9/11
Out - Desam 2011:
Premie batch profeser ek trainee Kreol Morisien swiv enn formasion 225 ertan dan MIE.
18 Zilie 2011:
Lansman formasion profeser Kreol Morisien dan MIE par Minis Ledikasion, Dr V. Bunwaree. 82 profeser in-service ek stazier TDP MIE finn inskrir zot dan sa batch-la pou vinn bann pionie dan lansegnman Kreol Morisien kouma enn lang opsionel dan lekol primer.
13 - 15 Zilie 2011:
Latelie formasion pou bann formater Kreol Morisien dan MIE.
25 Me 2011:
Enn komite teknik AKM, dirize par Dr. A. Carpooran, finn soumet enn rapor lor lortograf Kreol Morisien. Lansman finn fer par Dr. V. Bunwaree, Minis Ledikasion. Sa rapor-la prezant kouma bizin ekrir Kreol Morisien dan enn manier standar.
Rapor Lortograf
Week-End Scope 16/2/11
Pandan exercis admision pou Std 1 an 2011, plis ki 2000 paran finn opte ki zot zanfan fer Kreol Morisien kouma lang opsionel.
27 Oktob 2010:
Premie renion Akademi Kreol Morisien (AKM) an prezans Minis Ledikasion, Dr Vasant Bunwaree.
31 Out 2010:
Minis Ledikasion Dr. Vasant Bunwaree finn organiz enn forum nasional pou debat lor lintrodiksion Kreol Morisien dan lekol.
Desizion finn pran pou introdir Kreol Morisien ek Bhojpuri kouma lang opsionel dan STD I an 2012.
Bann kestion parlemanter apropo lintrodiksion Kreol Morisien dan lekol
8 Zien 2010:
Prezidan Larepiblik Sir Aneerood Jugnauth lir diskour program gouvernman 2010-2015.
Propozision 145 fer mansion lintrodiksion bann lang maternel (Kreol Morisien ek Bhojpuri) dan sistem skoler.
Government Programme 2010-2015
20 - 24 Oktob 2009:
LPT organiz enn "International Hearing" lor bann domaz ki finn koze par sipresion lang maternel dan lekol.
Rapor ki finn fer alaswit sa rankont-la, prekoniz litilizasion lang maternel (Kreol Morisien) dan bann lekol.
Executive summary of Findings & Recommendations*
*depi sit Tove Skutnabb-Kangas
Komision Zistis ek Verite vinn efektif. Sa komision-la, ki ti dirize pa Prof. Robert Shell, ti ena pou obzektif men bann lanket lor peryod kolonial dan Moris, pou relev bann inzistis ki ti komet opre popilasion esklav ek angaze, ek pou emet enn rapor kot ena bann rekomandasion pou repar sa bann inzistis-la. Rapor-la mansione ki enn trans popilasion (sirtou bann desandan esklav), penalize dan lekol akoz labsans zot lang maternel (ansestral).
Report of the Truth and Justice Commission (Novam 2011)*
*depi sit Government of Mauritius
21 Fevriye 2009:
Lansman premie edision Diksioner Morisien Dr. A. Carpooran. Se premie diksioner Kreol monoling dan lemond.
Enn video ki finn realize par bann etidian UOM
Septam 2004:
Enn komite teknik, dirize par Prof. Hookoomsing, prezant enn rapor pou armoniz sistem lekritir Kreol Morisien: Grafi-Larmoni.
A harmonized writing system for the Mauritian Creole Language Grafi-larmoni*
26 - 28 Avril 2009:
Deziem forum UNESCO "Education for all" dan Dakar (Senegal). Malerezman bann lobzektif Jomtien pou redwir liletrism pa finn reisi
atenn an lan 2000. Bann reprezan 164 pei finn idantifie 6 "goals" ki bizin atenn an 2015.
The Dakar framework for action*
*depi sit UNESCO
5 - 9 Mars 1990:
UNESCO organiz enn forum international dan Jomtien (Tayland): "Education for all". Bann delege 155 pei ansam ar bann reprezantan plis ki 150 lorganizasion (gouvernmantal ek non-gouvernmantal) finn met zot dakor pou iniversaliz lansegnman dan primer ek redwir iletrism avan lan 2000.
World declaration on Education for All and Framework for action to meet basic learning needs*
Kreasion "Ledikasyon Pu Travayer": enn lorganizasion ki devlop literesi opre bann adilt dan zot lang maternel (Kreol Morisien ek Bhojuri). LPT pou egalman devlop enn sistem grafik pou lekritir Kreol Morisien.
Kreasion "Playgroup": enn federasion ki regroup plizier lekol maternel, kot dispans enn lansegnman an Kreol Morisien.
Philip Baker pibliy enn ouvraz referans lor lang kreol (Kreol: a description of Mauritian Creole)
Dev Virahsawmy propoz enn premie sistem lekritir standar pou Kreol Morisien: Grafi Sirkonflex.
Premie konferans internasional lor langaz Kreol dan Liniversite West Indies, Mona, Zamaik. Kreol vinn enn domenn letid pou
premie fwa. Konferans-la finn termine par enn long deba lor rol langaz Kreol dan lekol.
Charles Baissac pibliy "Le folklore de l'Ile Maurice".
Charles Baissac pibliy "Etude sur le patois créole mauricien".
François Chrestien pibliy premie liv an Kreol dan lemond: Les essais d'un bobre africain. Dan sa liv-la François Chrestien finn tradir plizier fab Jean de la Fontaine.
Trwaziem edision text-la antie lor Google Books
https://sites.google.com/a/mieonline.org/km/proze/listorik-lintrodiksion